Celwydd a Choncwest

Llyfr hanes gan Hefin Jones yw Celwydd a Choncwest: Yr Ymerodraeth Brydeinig ar draws y byd sy'n ymdrin â'r Ymerodraeth Brydeinig. Mae'n cynnwys cipolwg ar wreiddiau cynnar yr ymerodraeth: ymgyrchoedd y Saeson yn goresgyn tir eu cymdogion Celtaidd, ac ymdrechion coron Lloegr i wladychu holl wledydd Prydain ac Iwerddon yn yr Oesoedd Canol.

Yn ogystal â'r tiroedd a gafodd eu lliwio'n binc ar fapiau'r Fictoriaid, dilynir oliau'r ymerodraeth hyd heddiw mewn penodau ar ymyriadau milwrol y Deyrnas Unedig yn y Dwyrain Canol, sydd yn ôl yr awdur yn ffurf fodern ar imperialaeth.

Mae amheuon sylweddol ynghylch nifer o ffeithiau a honiadau'r gyfrol. Dylid ei deall yn fwy fel gwaith polemig sydd yn annog cynulleidfa Gymraeg ei hiaith i wybod am y drwg a'r drygionus am yr Ymerodraeth Brydeinig.

Gweler hefyd
 Rhestr llyfrau Cymraeg
 Wicibrosiect Llyfrau Gwales

Categori:Llyfrau 2016
Categori:Llyfrau hanes Cymraeg o Gymru
Categori:Llyfrau am hanes y Deyrnas Unedig